મૂળ કચ્છના સંભલપુર નજીકના ત્રગડી ગામનાં કચ્છી વીસા ઓસવાળ જ્ઞાતિનાં મંજુલા શાહ છેલ્લાં કેટલાંક વર્ષોથી એકલાં જ રહેતાં હતાં. આઠ વર્ષ પહેલાં તેમના પતિ વસંતભાઈનું મૃત્યુ થયું હતું. ગઈ કાલની ઘટના વિશે જણાવતાં તેમનાં બહેન હેમલતા લાલને કહ્યું હતું કે ‘આજે જ તેઓ તેમના નવા ફ્લૅટમાં શિફ્ટ થવાનાં હતાં. એસઆરએ સ્કીમ હેઠળ મળેલા ફ્લૅટમાં તેમણે થોડુંઘણું રિનોવેશન પણ કરાવ્યું હતું. જોકે મકાનમાં પાણીની તકલીફ હતી અને એટલે તેઓ પહેલા જ દિવસે પાણીની તકલીફ ન પડે એ માટે પાણી ચેક કરવા ટાંકી પર ચડ્યાં હોવાં જોઈએ અને ત્યાંથી પટકાયાં હોઈ શકે.’